Държавен вестник, бр. 105, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  105
„Чл. 17. (1) Лицата, работещи по трудово 
правоотношение, подали съобщение за нару-
шение, имат право на защита срещу дисци-
плинарно уволнение по реда на чл. 187, ал. 2 
от Кодекса на труда.
(2) Процедурите за обмен на информация 
и сътрудничество между държавните органи, 
участващи в защитата на лицата по ал. 1, по-
дали съобщения за нарушения, се определят 
с наредба, приета от Министерския съвет.“
§ 22. Законът влиза в сила от деня на 
обнародването му в „Държавен вестник“ с 
изключение на § 5, 6, 17, 18, 19 и 20, които 
влизат в сила от 1 януари 2017 г. 
Законът е приет от 43-то Народно събра-
ние на 20 декември 2016 г. и е подпечатан с 
официалния печат на Народното събрание.
Председател на Народното събрание:  
Цецка Цачева
10415
УКАЗ № 441
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за особените залози, приет от ХLIІI Народно 
събрание на 20 декември 2016 г.
Издаден в София на 23 декември 2016 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Екатерина Захариева
ЗАКОН
за изменение и допълнение на Закона за 
особените залози (обн., ДВ, бр. 100 от 1996 г.; 
изм., бр. 86 от 1997 г., бр. 42 от 1999 г., бр. 19 
и 58 от 2003 г., бр. 34 и 43 от 2005 г., бр. 30, 
34 и 80 от 2006 г., бр. 53, 59 и 108 от 2007 г., 
бр. 100 от 2008 г., бр. 24 от 2009 г., бр. 101 от 
2010 г., бр. 38 от 2012 г., бр. 15 от 2013 г., бр. 107 
от 2014 г., бр. 50 от 2015 г. и бр. 50 от 2016 г.)
§ 1. Член 2 се изменя така:
„Учредяване на залог и форма на договора
Чл. 2. (1) Залогът се учредява чрез вписване 
в Централния регистър на особените залози 
или в предвидения друг регистър въз основа 
на договор за особен залог.
(2) Договорът за особен залог се сключва 
в писмена форма, а в изрично предвидените 
в този закон случаи – в писмена форма с 
нотариална заверка на подписите.
(3) Изискванията за форма по ал. 2 се 
отнасят и при изменение и допълнение на 
договора за особен залог. Всяко съгласие на 
заложния кредитор се дава в писмена форма 
с нотариална заверка на подписа.“
§ 2. В чл. 3 се правят следните изменения:
1. Алинея 2 се изменя така:
„(2) Ограничението по ал. 1 не се прилага 
по отношение на:
1. юридически лица с членове – лицата по 
чл. 2 от Търговския закон;
2. съпруга на едноличния търговец, съот-
ветно съпруга на лицето по чл. 2 от Търгов-
ския закон;
3. общини, които обезпечават общински 
дълг, поет при условията и по реда на Закона 
за общинския дълг;
4. Фонда за гарантиране на влоговете в 
банките, когато обезпечава ползваните от 
него заеми;
5. юридически лица с нестопанска цел, 
които извършват стопанска дейност – относно 
извършваната от тях стопанска дейност.“
2. Алинея 4 се отменя.
§ 3. В чл. 4 ал. 1 се изменя така:
„(1) При условията и по реда на този закон 
могат да се залагат:
1. движими вещи с изключение на кораби 
и въздухоплавателни средства;
2. машини и съоръжения;
3. вземания и безналични ценни книжа;
4. дружествени дялове от събирателни и 
командитни дружества, командитни друже-
ства с акции или дружества с ограничена 
отговорност;
5. права върху патенти за изобретения и 
полезни модели, регистрирани марки, про-
мишлени дизайни, топологии на интегрални 
схеми и сертификати за сортове растения и 
породи животни;
6. търговски предприятия;
7. селскостопанска продукция, суровини, 
стоки и материали;
8. съвкупности от вземания, от машини 
и съоръжения, от стоки или материали и от 
безналични ценни книжа.“
§ 4. В чл. 8 се правят следните изменения 
и допълнения:
1. В ал. 2 т. 2 се изменя така:
„2. да извършва сделки на разпореждане 
със заложеното имущество съгласно чл. 7.“
2. Създават се ал. 3 и 4:
„(3) За извършване на разпоредителни 
сделки със заложеното имущество, извън 
посочените в чл. 7, е необходимо изрично 
съгласие на заложния кредитор, вписано в 
Централния регистър на особените залози и 
в съответния друг регистър.
(4) Когато заложният кредитор не е дал 
съгласие по ал. 3, приобретателят придобива 
правата върху заложеното имущество, обре-
менени със залога, и има положението на 
залогодател. Това правило се прилага и по 
отношение на всеки следващ приобретател 
на заложеното имущество, освен ако той 
установи, че е бил добросъвестен.“